România, în presa internațională după ce Călin Georgescu a fost săltat din trafic de polițiști. CNN a scris în regim de „breaking news”
Presa internațională a început să scrie despre audierea lui Călin Georgescu în ancheta cu privire la campania sa, explicând că el este candidatul pro-rus, de extremă dreapta, care a câștigat în mod surprinzător primul tur al alegerilor prezidențiale din România, ulterior anulate din cauza interferenței străine. Publicația americană CNN a relatat în regim de „breaking news” despre știre cu titlul „Candidatul pro-rus la președinția României, audiat de procurori”.